Biroul permanent al Parlamentului


În conformitate cu articolul 73 din Constituţie şi cu articolul 47 din Regulamentul Parlamentului se înaintează cu titlu de iniţiativă legislativă proiectul de Hotărîre a Parlamentului privind stabilirea datei pentru alegerea Parlamentului. 

Anexe: 


1. proiectul de Hotărîre;


2. Expunere de motive.





Deputaţii în Parlament:





Vladimir ŢURCAN





Irina VLAH





Anatolie ZAGORODNÎI 

Proiect

H O T Ă R Î R E

privind stabilirea datei pentru alegerea Parlamentului

În legătură cu expirarea, la 7 martie 2009, a mandatului Parlamentului de legislatura a XVI-a şi în temeiul art.76 alin.(2) din Codul electoral, 

Parlamentul adoptă prezenta hotărîre. 

 

Art.1. - Se stabileşte data de 5 aprilie 2009 pentru desfăşurarea alegerilor Parlamentului. 

 

Art.2. - Prezenta hotărîre intră în vigoare la data adoptării. 

PREŞEDINTELE PARLAMENTULUI
Expunere de motive


În conformitate cu Hotărîrea Parlamentului nr.444-XV din 24.12.2004 la 6 martie 2005 au fost efectuate alegerile în Parlament.


La art.63 din Constituţie se prevede că Parlamentul se alege pentru un mandat de 4 ani care se prelungeşte pînă la întrunirea legală a noii componenţe.

Aplicarea prevederilor art.63 din Constituţie în coroborare cu prevederile Hotărîrii Curţii Constituţionale nr.31 din 10.11.1997 cu privire la interpretarea articolului menţionat indică cu certitudine că durata mandatului  Parlamentului de legislatura a XVI-a, care a fost ales la 6 martie 2005, se va considera expirată la 7 martie 2009.


Conform articolului 61 din Constituţie şi articolului 76 din Codul electoral alegerile deputaţilor în Parlament se desfăşoară în cel mult 3 luni de la expirarea mandatului. Totodată se prevede că data alegerilor Parlamentului se stabileşte prin hotărîre a Parlamentului cu cel puţin 60  de zile înainte de ziua alegerilor. În temeiul acestor condiţii urmează a se face concluzia că hotărîrea privind stabilirea datei alegerilor în Parlament trebuie să fie adoptată de către legislativ în termenul de pînă la 7 aprilie 2009.


Potrivit art.8 din Codul electoral alegerile în Parlament au loc într-o singură zi, de duminică sau în oricare altă zi indicată în actul de stabilire a alegerilor, pe întreg teritoriul ţării. Practica de aplicare a acestor prevederi indică la faptul că anterior data pentru desfăşurarea alegerilor se stabilea într-o zi de duminică.

Concomitent menţionăm că mai multe forţe politice şi-au exprimat opinia ca alegerile în Parlament să fie  efectuate în perioada imediat următoare după data expirării mandatului actualului Parlament.

Avînd în vedere cele menţionate, precum şi ţinînd cont de faptul că relaţiile ţării noastre cu Uniunea Europeană vor avea o dezvoltare ascendentă şi continuă în cadrul unui nou acord de cooperare, ceea ce va necesita formarea, cît mai curînd, a unei componenţe funcţionale a Parlamentului ţării pentru realizarea obiectivelor ce vor fi trasate, se propune ca alegerile în Parlament să aibă loc la 5 aprilie 2009, dată menţionată în prezenta iniţiativă legislativă elaborată de către deputaţii:

  Vladimir ŢURCAN
  Irina VLAH

Anatolie ZAGORODNÎI

